CELEX: 62020CN0641
Language: el
Date: 2020-11-26 00:00:00
Title: Υπόθεση C-641/20: Αίτηση προδικαστικής αποφάσεως την οποία υπέβαλε το tribunal du travail de Liège (Βέλγιο) στις 26 Νοεμβρίου 2020 — VT κατά Centre public d’action sociale de Liège (CPAS)

8.2.2021   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 44/30
            
         
      Αίτηση προδικαστικής αποφάσεως την οποία υπέβαλε το tribunal du travail de Liège (Βέλγιο) στις 26 Νοεμβρίου 2020 — VT κατά Centre public d’action sociale de Liège (CPAS)
      (Υπόθεση C-641/20)
      (2021/C 44/35)
      Γλώσσα διαδικασίας: η γαλλική
      
         Αιτούν δικαστήριο
      
      Tribunal du travail de Liège
      
         Διάδικοι στην υπόθεση της κύριας δίκης
      
      
         Προσφεύγων: VT
      
         Καθού: Centre public d’action sociale de Liège (CPAS)
      
         Προδικαστικό ερώτημα
      
      Στην περίπτωση που ένα κράτος μέλος έχει αποφασίσει να ανακαλέσει το καθεστώς το οποίο είχε αναγνωρίσει σε πρόσφυγα, κατ’ εφαρμογήν του άρθρου 11 της οδηγίας 2011/95 (1), και εν συνεχεία να ανακαλέσει το δικαίωμα διαμονής του και να τον διατάξει να εγκαταλείψει το εθνικό έδαφος, πρέπει να θεωρηθεί ότι τα άρθρα 7 και 13 της οδηγίας 2008/115/ΕΚ του Ευρωπαϊκού Κοινοβουλίου και του Συμβουλίου, της 16ης Δεκεμβρίου 2008, σχετικά με τους κοινούς κανόνες και διαδικασίες στα κράτη μέλη για την επιστροφή των παρανόμως διαμενόντων υπηκόων τρίτων χωρών (2), ερμηνευόμενα σύμφωνα με το άρθρο 47 του Χάρτη των Θεμελιωδών Δικαιωμάτων της Ευρωπαϊκής Ένωσης, έχουν την έννοια ότι ο ενδιαφερόμενος διατηρεί προσωρινώς δικαίωμα διαμονής, καθώς και τα κοινωνικά του δικαιώματα, ενόσω εκκρεμεί ένδικη προσφυγή κατά της αποφάσεως που τερματίζει τη διαμονή και διατάσσει την επιστροφή του;
      
         (1)  Οδηγία 2011/95/ΕΕ του Ευρωπαϊκού Κοινοβουλίου και του Συμβουλίου, της 13ης Δεκεμβρίου 2011, σχετικά με τις απαιτήσεις για την αναγνώριση των υπηκόων τρίτων χωρών ή των απάτριδων ως δικαιούχων διεθνούς προστασίας, για ένα ενιαίο καθεστώς για τους πρόσφυγες ή για τα άτομα που δικαιούνται επικουρική προστασία και για το περιεχόμενο της παρεχόμενης προστασίας (ΕΕ 2011, L 337, σ. 9).
      
         (2)  ΕΕ 2008, L 348, σ. 98.